

Debattregler for FN-rollespill

**Artikkel 1. Sikkerhetsrådet**

I FN-pakten har Sikkerhetsrådet en særskilt oppgave: å ivareta internasjonal fred og

sikkerhet. Sikkerhetsrådet blir innkalt når verdens fred eller sikkerhet er truet. Da er det

Sikkerhetsrådets ansvar å finne løsninger på konflikten. Dette kan gjøres på

sikkerhetsrådsmøter, der Sikkerhetsrådet står fritt til å invitere andre lands

representanter.

**Artikkel 2. Representanter**

Hvert medlemsland møter med én eller flere representanter. Alle representanter skal

opptre høflig og respektfullt mot hverandre, presidenten og sekretariatet.

**Artikkel 3. Presidenten og Sekretariatet**

Presidenten, eller en person utpekt av Presidenten, skal styre Sikkerhetsrådets møter.

Sammen med Sekretariatet assisterer han/hun medlemslandenes representanter.

Sekretariatet består av ansatte fra FN-sambandet og/eller lærere. Presidenten skal sørge for

at debattreglene overholdes.

**Artikkel 4. Arbeidsform**

I Sikkerhetsrådet taler representantene på vegne av sitt land og lytter til andre lands

synspunkter. Målet er å komme frem til enighet om hvordan Sikkerhetsrådet vil gå fram

for å løse konflikten. Sikkerhetsrådet har hovedsakelig tre møteformer: vanlig møteform, korte debattinnlegg og uformell debatt (pauser).

**Artikkel 5. Forslag**

En representant kan, når møtet er satt, komme med følgende forslag fra talerstolen:

b) gå til en møteform med korte debattinnlegg (se artikkel 7);

c) gå til en møteform med uformell debatt (pause) (se artikkel 8);

e) fremme et endringsforslag til resolusjonsforslaget (se artikkel 10).

**Artikkel 6. Vanlig møteform**

En representant som ønsker å tale setter sitt lands skilt på høykant, blir oppført på

talerlisten og får etter tur ordet av Presidenten. Presidenten bestemmer taletid og har

ansvaret for at det føres en talerliste. Vanlige debattinnlegg er Sikkerhetsrådets ordinære

møteform. Et annet land kan komme med en replikk dersom man har en kort

kommentar eller spørsmål til noen andres innlegg. Det er opp til Presidenten om

replikken blir innvilget.

**Artikkel 7. Korte debattinnlegg**

Landene kan foreslå å gå vekk fra talerlisten og skifte til en møteform med korte

debattinnlegg. Denne møteformen skal vare i en definert tidsperiode, og ha en definert tematikk. I en slik møteform får landene fortløpende ordet ved å rekke landskiltet i været, og i tur bli anerkjent av presidenten. Presidenten bestemmer taletid og avgjør i hvilken rekkefølge landene skal

få ordet. Et forslag om å gå til en møteform med korte debattinnlegg skal stemmes over

umiddelbart etter at det er fremsatt (se artikkel 13).Simpelt flertall er nok for å endre møteform.

**Artikkel 8. Uformell debatt (pause i møtet)**

Landene kan foreslå å gå over til uformell debatt i en definert tidsperiode. Det innebærer

å ta en pause i møtet for at representantene skal kunne forhandle med hverandre. Et

forslag om å gå til en møteform med uformell debatt (pause i møtet) skal stemmes over

umiddelbart etter at det er fremsatt (se artikkel 13). Simpelt flertall er nok for å endre møteform.

**Artikkel 9. Åpent forum**

Dersom Presidenten vil kartlegge delegasjonenes standpunkter i en sak, kan han/hun be

alle landene om å komme med en kommentar til saken etter tur. Dette kalles «åpent

forum»

**Artikkel 10. Resolusjon**

En resolusjon er en skriftlig erklæring av hva Sikkerhetsrådet vil gjøre med saken de

diskuterer. Delegatene jobber sammen med innholdet i resolusjonen gjennom møtet. Forslag til tillegg, endringer eller strykninger skal fremmes fra talerstolen. Simpelt flertall avgjør om endringen skrives inn. Resolusjonen vedtas ved avstemning på slutten av møtet (se artikkel 11).

**Artikkel 11. Avstemning**

Sikkerhetsrådet kan stemme over to typer spørsmål: prosessuelle spørsmål og

resolusjonsspørsmål.

I prosessuelle spørsmål må alle delegasjonene som er til stede i rommet stemme enten

for eller mot. Det trengs et simpelt flertall for at et forslag skal gå gjennom. Alle

spørsmål, bortsett fra vedtaket av en endelig resolusjon, regnes som prosessuelle.

Vedtaket av en resolusjon defineres som et resolusjonsspørsmål. Her gjelder følgende

regler: Alle medlemsland har én stemme hver. Det er lov å stemme ja, nei eller

avholdende (verken for eller mot). For at Sikkerhetsrådet skal kunne vedta en

resolusjon, kreves det at minimum ni land stemmer *for* resolusjonen, og at

ingen av de faste medlemmene (Kina, Frankrike, Russland, Storbritannia eller USA)

stemmer imot.